**Azi, lacrima m-apasă ...**

*Silvia Simona Bodea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi, lacrima m-apasă, măicuţa mea cea dragă,

Şi gândul că tăcerea s-aşterne-n iarna grea,

Gutuile sunt coapte în curtea de la stradă,

Dar tu lipseşti, măicuţă, nu te mai văd în ea.

La poartă noi vom bate, dar nu se v-a deschide,

Căci ai plecat din lume pe-un drum fără sfârşit,

Te-om căuta prin casă, tăcerea v-a închide

Şi picurul de ploaie, şi glasul tău iubit.

De sărbători, la poartă colindători veni-vor

Şi noi, ca altădată, vom merge negreşit;

Vecinii or să iasă chiar de va fi şi vifor,

Dar chipul tău, măicuţă, nu-l vom vedea ieşit.